ขอเลื่อนออกหวยงวด1เม.ย.ไม่มีกำหนด
ผู้ค้าสลากฯ ขอคลังเลื่อนออกสลาก งวดวันที่ 1 เม.ย. ไปก่อน เนื่องจากพิษโควิด-19 ทำให้ขายสลากไม่ได้
23 มี.ค. 2563

นายอำนวย กลิ่นอยู่ ประธานสมาพันธ์คนพิการผู้ค้าสลากประเทศไทย กล่าวว่า การแพร่ระบาดของเชื้อไวรัสโควิด-19 ทำให้ผู้ค้าสลากกินแบ่งไม่สามารถออกไปขายสลากฯได้ตามปกติ ส่งผลให้ผู้มีอาชีพค้าสลากฯนับ 100,000 ชีวิตหลายแสนครอบครัวได้รับผลกระทบ
อย่างไรก็ตามพวกผู้ค้าสลากฯ ยินดีในการปฏิบัติตามและเห็นด้วยกับมาตรการต่างๆที่ออกมาในการแก้ไขปัญหาการแพร่ระบาดของเชื้อไวรัส ในขณะเดียวผู้ค้าสลากขอให้รัฐแก้ไขปัญหาผลกระทบต่อผู้มีอาชีพค้าสลากอย่างเร่งด่วน ประกอบด้วย
1 ขอให้คณะกรรมการสลากกินแบ่งรัฐบาลออกมาตรการช่วยเหลือเยียวยาผู้จำหน่ายฉลากโดยมีมติเรื่องการออกสลากงวดวันที่ 1 เมษายน 2563 ออกไปก่อน
2 ขอให้ลดจำนวนสลากที่ซื้อจองและคืนเงินค่าสลากจองของงวดประจำวันที่ 16 เม.ย. 2563 ให้กับผู้จำหน่ายที่ประสงค์ขอคืนเงินจองต่อไป
นายอำนวย กล่าวว่า ได้ยื่นหนังสือเรียกร้องดังกล่าวให้กระทรวงการคลัง และสำนักงานสลากกินแบ่งรัฐบาล พิจารณาแล้ว